# El manual del &lokalize;

## Introducció

En iniciar &lokalize; per primera vegada, veureu una pestanya Resum del projecte buida. El flux de treball del Lokalize implica que heu d'iniciar creant/obrint un projecte.

A mida que aneu treballant, probablement haureu de traduir fitxers OpenDocument. Per fer-ho seleccioneu Projecte Crea un projecte nou. L'assistent us preguntarà quant al document d'origen, el convertirà al format intern del &lokalize;, XLIFF, i crearà un projecte pel document. Després que finalitzeu la traducció seleccioneu Eines Fusiona en ODF per integrar la traducció en una còpia del document origen.

Si esteu fent traduccions pel KDE, aleshores, o bé ja hi ha un fitxer de projecte a la carpeta d'idiomes (normalment anomenat `index.lokalize`), o podeu seleccionar Projecte Crea un projecte nou i l'assistent baixarà fitxers de traducció pel vostre idioma i crearà un projecte.

Els fitxers de traducció s'obren en pestanyes separades, amb dos grans editors multi-línia així com també un conjunt de vistes d'eines. Aquestes vistes poden ser agrupades (com si fossin pestanyes), mostrar-se separadament o ocultar-se. Els fitxers de traducció consisteixen en un conjunt de parelles d'objectius en anglès anomenades unitats. Una unitat normalment correspon a una cadena simple de la interfície d'usuari, o un paràgraf de la documentació. La funció del primer editor multi-línia és mostrar la part original de la parella. La funció del segon editor multi-línia és mostrar la traducció. Podeu navegar per les unitats fent servir la vista Unitats de traducció o usant AvPàg i RePàg.

Es recomana que useu les dreceres de teclat en lloc dels menús i les barres d'eines per incrementar la productivitat. Per exemple, useu &Ctrl;L per enfocar la línia d'entrada de la Cerca ràpida per filtrar la llista de les unitats en la vista Unitats de traducció. Quan estigueu llestos, premeu AvPàg per a moure-us per la llista filtrada.

Una unitat pot estar traduïda o sense traduir. Una traducció d'una unitat traduïda pot estar llesta o no enllestida (també anomenada inexacta alguns cops). Si la unitat no està enllestida, la seva traducció es mostra en lletra cursiva. &lokalize; us permet navegar fàcilment pel fitxer d'acord amb l'estat de la seva traducció. Mireu el menú Vés per les dreceres. Mentre navegueu, les unitats sense traduir són tractades com a no enllestides. També podeu usar la característica de filtrat de la vista d'eines de les Unitats de traducció. En aquest cas prémer AvPàg us portarà realment a la següent unitat filtrada/ordenada de la llista d'aquesta vista d'eines.

Si esteu treballant amb fitxers de traducció amb format XLIFF (és el cas quan traduïu OpenDocument), aleshores hi ha disponibles els estats ampliats (nova,s'ha de revisar,aprovada, etc). Podeu seleccionar-los en el menú desplegable del botó Aprovada de la barra d'eines. La classificació de l'estat com a llesta o no enllestida depèn de l'actual fase del flux de treball (traducció, revisió, aprovació). La fase per omissió depèn de la vostra funció en el projecte (s'estableix en la configuració del projecte). Cada unitat conté normalment informació quant a la fase, si va ser canviada la darrera vegada, i per cada fase el seu responsable és registrat en el fitxer.

## Projectes

Els projectes són un dels conceptes principals en &lokalize; Un projecte és representat per un fitxer que conté les rutes, les carpetes amb les plantilles de traducció i altres fitxers: el fitxer de glossari, els scripts d'automatització, les memòries de traducció. Quan &lokalize; obre un fitxer sense un projecte carregat, cercarà un fitxer de projecte en les carpetes pare (fins a quatre nivells). Alternativament, podeu especificar un fitxer de projecte amb l'indicador `-project` en iniciar &lokalize; des de la línia d'ordres.

Per a cada projecte seleccioneu la vostra funció (traductor,revisor,aprovador), cosa al seu torn, afecta a una fase del flux de treball del &lokalize; que automàticament selecciona els fitxers a editar.

Les memòries de traducció (a diferència dels fitxers de projecte, els glossaris i els scripts) no són compartides entre els membres de l'equip de traducció, ja que es creen i s'emmagatzemen en la carpeta d'inici de l'usuari, el que significa que les memòries de traducció per a tots els projectes es desen a la mateixa carpeta i per tant es poden utilitzar quan s'obren altres projectes.

### Pestanya de resum del projecte

La pestanya Resum del projecte mostra un arbre de fitxers amb estadístiques del projecte actual, com ara el percentatge de unitats traduïdes completades i el darrer traductor. Us permet d'obrir un fitxer seleccionat en una nova pestanya de la finestra actual del &lokalize;.

## Glossari

Alguna vegada us heu cansat d'escriure la mateixa seqüència de text llarg diverses vegades perquè es necessitaria més temps per trobar la traducció per copiar-la i enganxar-la? Ara només heu de cercar les seqüències de paraules (freqüents) en la Vista de glossari, i inserir-les prement una drecera.

Per descomptat, el glossari s'hauria d'emplenar abans amb seqüències de paraules. &lokalize; té un editor de glossari pràctic que permet una cerca explícita sobre el glossari complet.

La vista de glossari a l'extrem inferior dret mostra les entrades del glossari apropiades per a la unitat actual La vista de glossari a l'extrem inferior dret mostra les entrades del glossari apropiades per a la unitat actual

## Memòria de traducció

La vista Memòria de traducció us permet d'arrossegar i deixar-hi anar una carpeta amb fitxers de traducció des de, per exemple, Dolphin, i a continuació, en uns pocs minuts, els suggeriments de traducció es mostraran automàticament en commutar d'unitat. Per inserir suggeriments de traducció en el fitxer useu &Ctrl;1, &Ctrl;2, i així, depenent del número de suggeriment.

En prémer F7 s'obrirà la pestanya Memòria de traducció, que permet la consulta lliure de la MT. Clicant en un resultat de la cerca s'obrirà el fitxer corresponent a la unitat. Si voleu obrir ràpidament algun fitxer en el projecte (i afegir-lo a la MT), en lloc de navegar el Resum del projecte simplement introduïu el seu nom en el camp Màscara de fitxer acompanyat de «*».

El motor de la MT indexa totes les entrades, incloent les no enllestides i les no traduïdes. Això li permet substituir per complet la cerca en fitxers que requereixen l'exploració de tots els fitxers en el projecte cada vegada que es realitza una cerca.

&lokalize; amb els resultats de cerca de la memòria de traducció de l'actual unitat &lokalize; amb els resultats de cerca de la memòria de traducció de l'actual unitat

## Capacitats de sincronització de traduccions

El Mode de sincronització (anteriorment conegut com a Mode Diff estalvia una gran quantitat de temps pels editors, i pels casos on dos o més traductors treballen simultàniament en el mateix fitxer, o que s'han de mantenir traduccions per diverses branques de programari.

&lokalize; permet la navegació ràpida per les unitats que difereixen i mostra les diferències paraula per paraula. &lokalize; també té dos vistes de sincronització - Sincronització primària i Sincronització secundària. Són idèntiques, però el més habitual és usar la primera per fusionar traduccions i la segona per mantenir sincronitzades dos branques de programari.

Després de copiar la traducció de fitxers auxiliars (sincronització), els canvis subsegüents realitzats en aquesta unitat es replica de nou en el fitxer auxiliar.

### Fusionat

Un ús del Mode de sincronització és revisar el canvis fets pels (nous) contribuïdors, que no podeu estar segur de la qualitat del treball fet.

Obriu un arxiu de base, després baixeu la seva versió modificada a la vista Sincronització primària, seguit per &Alt;Cursor avall o &Alt;Cursor amunt. (recordeu que les dreceres poden ser modificades de forma habitual per a totes les aplicacions del &kde;) per desplaçar-se per les entrades que són diferents.

&lokalize; usat per fusionar canvis en la traducció &lokalize; usat per fusionar canvis en la traducció

### Replicació

El Mode de sincronització també es pot utilitzar per fer canvis a la traducció per dues branques de forma simultània. Establiu la ruta a la Carpeta de la branca a les opcions del projecte a la ruta que correspon a la carpeta de base de la branca, i la vista Sincronització secundària obrirà automàticament els fitxers de la branca. Després, cada vegada que realitzeu canvis en els fitxers de la branca principal, automàticament es replicaran en aquesta branca (per descomptat, si conté la mateixa cadena en anglès).

Per exemple, si treballeu en traduccions del KDE, podeu obtenir la branca trunk a `/home/xx/hacking/kde/trunk/l10n-kde4/EL_VOSTRE_IDIOMA` i la branca a `/home/xx/hacking/kde/branches/stable/l10n-kde4/EL_VOSTRE_IDIOMA`. Creeu un projecte amb &lokalize;: `/home/xx/hacking/kde/trunk/l10n-kde4/EL_VOSTRE_IDIOMA/projecte.lokalize` i establiu `BranchDir=../../../branches/stable/l10n-kde4/EL_VOSTRE_IDIOMA`, a continuació treballeu amb aquest projecte, i valideu els canvis en ambdues carpetes de les branques trunk i la branca.

### Traduccions alternatives

Cada unitat pot tenir diverses traduccions alternatives associades a la mateixa. Aquestes traduccions poden aparèixer durant l'actualització del fitxer, quan la cadena d'origen ha canviat una mica. En aquest cas, la traducció antiga amb el seu codi font (antic) es mou a la llista de traduccions alternatives, de manera que no es perdi.

En traduir programari, normalment s'usen eines gettext per preparar els fitxers de traducció. Quan el text original canvia, les eines gettext actualitzen els fitxers de traducció i marquen les entrades amb text original canviat com a inexacta (o no enllestida en una altra terminologia). Aquestes eines desen el text original anterior perquè els traductors puguin veure quins canvis s'han produït exactament. &lokalize; simplifica la vida del traductor i ressalta les parts del text original que ha canviat en la vista Traduccions alternatives.

&lokalize; ressalta les parts del text original que han canviat des que la traducció fou revisada per darrera vegada &lokalize; ressalta les parts del text original que han canviat des que la traducció fou revisada per darrera vegada

## Scripting del &lokalize;

&lokalize; és ampliable usant scripts (fitxers de seqüències d'ordres) en diversos llenguatges interpretats incloent Python i JavaScript. Els scripts normalment s'integren en la IU del &lokalize; com a accions del menú (a les que podeu assignar dreceres de teclat). La ubicació i nom de l'entrada del menú per l'script es defineix en el seu fitxer .rc d'acompanyament. Per cada projecte obert &lokalize; explora la carpeta `DIRPROJECTE/lokalize-scripts` pels fitxers .rc i els afegeix al fitxer de memòria cau anomenat `DIRPROJECTE/lokalize-scripts/scripts.rc` (en el que generalment no voldreu afegir sistemes de control de versions del projecte). Els fitxers RC també contenen les rutes als scripts, que han de ser relatives a la carpeta del fitxer .rc, o a una carpeta d'scripts del sistema - s'han provat ambdues (realment han de ser relatives si voleu compartir el fitxer .rc amb altres persones del projecte). Per exemple podeu especificar `../../scripts/lokalize/opensrc.py` per carregar un script des de carpeta d'scripts global de kde4-l10n (és a dir, no específica del vostre idioma).

Podeu trobar exemples de fitxers .rc en la carpeta d'instal·lació del &lokalize; (normalment `/usr/share/kde4/apps/lokalize/scripts/`) i en repositori del KDE. Aquí podeu trobar més exemples, incloent-ne de basats en JavaScript `check-gui.js` que s'executa automàticament en cada desat de fitxer (això s'aconsegueix amb una opció especial en el fitxer .rc). Si esteu familiaritzat amb Python o JavaScript, el codi ha de ser auto-explicatiu.

A continuació hi ha els enllaços de les referències API. Tot el marcat com Q_SCRIPTABLE es pot utilitzar des d'scripts.

- Editor referència API de l'objecte

- Lokalize referència API de l'objecte

- Projecte referència API de l'objecte

## Crèdits i llicència

&lokalize;

Copyright del programa © 2007-2009, Nick Shaforostoff shaforostoff@kde.ru

Algunes parts del codi van ser agafades del &kbabel;, el predecessor del &lokalize;.

Copyright de la documentació © 2007-2009 Nick Shaforostoff shaforostoff@kde.ru

Autor:

- Nick Shaforostoff shaforostoff AT kde.ru

Mireu la pàgina principal del &lokalize; per a més detalls.

Traductor/Revisor de la documentació: &credits.Manuel.Tortosa;

&underFDL; &underGPL;
&documentation.index;